text: Opråb fra forening: 13 lokale apoteker får dødsstødet
  16 september 2014 kl. 13.05
  En modernisering af apotekssektoren truer op mod 45 apoteksfilialer i yderområder. 13 apoteker i Syd- og Sønderjylland er lukningstruet, siger Apotekerforeningen.
  400.000 danskere står til at miste deres lokale apotek.
  Hvis et forslag om en modernisering af apotekssektoren bliver vedtaget af regeringen, står 45 apoteker på landsplan og dermed 13 lokale apoteker i Syd- og Sønderjylland til at miste hver 500.000 kroner fra apotekernes interne omfordelingsordning.
  Det drejer sig om apoteker i Christiansfeld, Løgumkloster, Padborg, Brørup, Holsted, Broager, Fanø, Gram, Vamdrup, Ølgod, Østbirk, Hovedgård og Nørre-Snede.
  Mange apoteker i mindre byer vil ikke kunne overleve uden denne omfordeling, og derfor risikere de at skulle dreje nøglen om. Det frygter Apotekerforeningen.
  Dermed får tusindvis af syd- og sønderjyder længere til et apotek for at hente fx receptpligtig medicin.
  Derfor var Apotekerforeningen tirsdag på Christiansborg for at klage sin nød.
  
  Fra Facebook:
  
  